Miłoćicy. We wobłuku Interreg-projekta „Kubłanje k zachowanju starych sadowcowych družin w namjeznym regionje“ wotměje so sobotu, 5. septembra, wot 14 hodź. wosebite zarjadowanje při Miłočanskej skale. Tam móža wopytowarjo stare družiny jabłukow woptać a nadrobnosće wo nich zhonić. Předewšěm póńdźe wo zažne družiny. Na dalšim zarjadowanju 3. oktobra wot 10 hodź. steja potom srjedźozažne družiny w srjedźišću. Štóž chcyše stajnje hižo raz wědźeć, kak jeho stara jabłučina na zahrodźe poprawom rěka, njech přinjese někotre płody sobu a da wot fachowcow zwěsćić, wo kotru družinu so jedna. Wopyt zarjadowanja je darmotny.
Druhich wuchować wuknyć
Budyšin. Přijězd šulerjow do internata Budyskeho Serbskeho gymnazija budźe njedźelu, 30. awgusta, wot 17.30 do 21 hodź. móžny. Kaž internatny team zdźěli, smědźa wšitkich přizjewjenych šulerjow, tež nowačkow, w internaće přiwzać. Nadrobniše informacije nadeńdu šulerjo na internetnych stronach Serbskeho gymnazija abo internetnje pod www.lernsax.de.
Porěča wo planach
Budyšin. Na spočatku noweho šulskeho lěta 2020/2021 přeprošuje Budyska wokrjesna hudźbna šula šulerjow a staršich na rozmołwu wo hodźinskich planach. Lětsa wotměje so tale jeničce telefonisce. Wučerjo so póndźelu, 31. awgusta, resp. wutoru, 1. septembra, pola swojich šulerjow přizjewja. Časy za teoriju, ansamble a chóry budu potom na internetnej stronje www.kreismusikschule-bautzen.de wozjewjene. Na woběmaj dnjomaj poskićuja poradźowanje tež online.
Budyšin. Štwórtk, 27. awgusta, přeprosy wokrjesny radźićel Lěwicy, prawiznik Hajko Kozel, na darmotne socialne poradźowanje do Njebjelčic. Zhromadnje z prawiznikom Gregorom Janikom, kiž je w socialnym prawje wosebje wobhonjeny, móže wón pomoc skićić při rozrisanju problemow, kotrež so husto w socialnych prašenjach jewja. Poradźowanje budźe wot 14 do 16 hodź. w rumnosćach Njebjelčanskeho gmejnskeho zarjadnistwa. Zajimcy njech sej pod telefonowym čisłom 0 35 91 / 49 09 76 termin dorěča.
Proba budźe w sportowni
Budyšin. Čłonojo 1. serbskeje kulturneje brigady su wutrobnje přeprošeni na chórowe proby štwórtk a pjatk, 27. a 28. awgusta, wot 9.30 do 14.50 hodź. Proby wotměja so we wulkej sportowej hali na Třělnišću. Brigadnicy njech přinjesu sej sami dosć k jědźi a k piću sobu. Nimo toho płaća krute korona-předpisy, potajkim dosć wulke wotstawki, nahubny škit a wužiwanje desinfekciskeho srědka.
Budyšin. Čłonojo 1. serbskeje kulturneje brigady su wutrobnje přeprošeni na chórowe proby štwórtk a pjatk, 27. a 28. awgusta, wot 9.30 do 14.50 hodź. Proby wotměja so na Młynkec łuce (na přihladowarskej tribunje pod třěchu) abo we wulkej sportowej hali na Třělnišću. Rozsud jutře, srjedu, na lernsax a na homepage gymnazija wozjewja. Brigadnicy njech přinjesu sej sami dosć k jědźi a k piću sobu a wjedrje přiměrjenu drastu. Nimo toho měli wobkedźbować, zo płaća tež za proby brigady krute korona-předpisy, potajkim dosć wulke wotstawki, nahubny škit a wužiwanje desinfekciskeho srědka.
Zhromadne plany zwoprawdźić
Njebjelčicy. We wobłuku zhromadneho dźěła Njebjelčanskeje gmejny a Budyskeje wokrjesneje ludoweje uniwersity wotměje so štwórtk, 27. awgusta, w 19 hodź. na žurli Njebjelčanskeho gmejnskeho zarjadnistwa prěnje zarjadowanje pod hesłom „Hromadźe na wsy – myslić, wuknyć, wuwić, činić“. Tam chcedźa wo tym rozmyslować, kak móhli zhromadne plany zwoprawdźić. Nimo wobydlerjow wšitkich wjesnych dźělow su tež zastupjerjo towarstwow a předewzaćeljo wutrobnje přeprošeni.
Wuježk. Dokelž po wěšćenju wjedrarjow zajutřišim, 23. awgusta, hižo cyle tak horco kaž dźensa njebudźe, móhł so tón dźeń wulět na Čornobóh zadanić. Wot 14 hodź. mjenujcy spěwa chór Budyšin na Čornoboze před tamnišej hórskej bawdu. Koncert wotměje so we wobłuku lětušeho Dnja Hornjeje Łužicy.
Čitaja a hudźa
Liboń. Štyristronski statok w Libonju w Hodźijskej gmejnje budźe jutře, sobotu, wot 15 hodź. městnosć za njewšědne zarjadowanje pod hołym njebjom. Wopytowarjo dožiwja tam čitanja a hudźbu dohromady dźesać sobuskutkowacych z Erfurta, Drježdźan, Budyšina a Berlina. Mjez druhim wustupi Anna-Maria Bretschneiderec.
Seniorojo škotuja
Kozarcy. Přichodny škotowy turněr serbskich seniorow wotměje so wutoru, 25. awgusta, w 14 hodź. Kartyplacarjo zetkaja so tónraz w Kozarčanskim hosćencu „Při kupjeli“, zdźěli organizator Měrćin Nowak. Tež nowačkojo su tam witani.
Na dworowy swjedźeń
Sprjejcy. „Wróćo zhladować na puć do přichoda“ rěka hesło wosadneho wječora jutře, 21. awgusta, w Sprjejcach. Tam předstaji farar Jörg Michel we wobłuku Dnja Hornjeje Łužicy třeći a štwórty zwjazk Sprjejčanskeje cyrkwinskeje chroniki. Hinak hač připowědźene pak njewotměje so zarjadowanje we wosadnej rumnosći, ale w cyrkwi, hdźež móžeja wěstotny wotstawk lěpje dodźeržeć. Započatk budźe w 19 hodź.
Rejuja před hrodom
Ramnow. Rejwanske popołdnjo wotměje so njedźelu, 23. awgusta, w 15 hodź. w parku Ramnowskeho hrodu. Tam předstajeja klasiske reje k hudźbje Beethovena. Zajimcy płaća jenož normalny zastup.
Rowno (AK/SN). Wohnjowi wobornicy w Rownom dóstanu modernu gratownju. Spočatk julija su tam zběhanku swjećili, twarske dźěła derje postupuja. Nowotwar płaći něhdźe milion eurow, 70 procentow dóstanje gmejna spěchowane. Gratownja je prěni komunalny objekt, kotryž gmejna Slepo južnje železniskeje čary twari. Tule kónčinu chcyše LEAG něhdy wotbagrować, čehoždla njebu tam wjele lět ničo inwestowane. Ze swojim nowym rewěrowym konceptom pak bě so energijowe předewzaće toho wzdało.
Awto dobyła
Budyšin. We wobłuku PS-loterije Budyskeje wokrjesneje lutowarnje je žona ze Šěrachowa-Korzymja njedawno rjane myto dobyła. 78lětnu běchu do tamnišeje wotnožki pjenježneho instituta přeprosyli a jej tam dobyćerske wopismo přepodali. Rentnarka smě sej nětko awto w hódnoće hač do 29 000 eurow wupytać. Při přichodnym wosebitym wulosowanju spočatk nowembra budźe hłowne myto swójski dom.
Čita z tekstow Brězana
szl_Latn szl_Latn szl_Latn kin_Latn slk_Latn szl_Latn szl_Latn szl_Latn szl_Latn pol_Latn pol_Latn szl_Latn swh_Latn szl_Latn fin_Latn knc_Latn szl_Latn szl_Latn ces_Latn ces_Latn ces_Latn war_Latn szl_Latn slv_Latn